מדריכי וורדפרס בעברית
זה מאוד קל לקנות חבילת אחסון, להתקין את וורדפרס ולהיות בעלי נוכחות ברשת. במקרה הזה כל התהליך לא צריך לקחת יותר מיום (רובו בטח יהיה מוקדש למציאת שם מתחם שאתם אוהבים שהוא גם פנוי). אם כל מה שאתם רוצים זה בלוג אישי – מקום לביטוי המחשבות והרעיונות שלכם בצורה שאתם רוצים ולא בצורה בה טוויטר/פייסבוק מכריחים אותכם להתבטא, אתם לא באמת צריכים שום דבר נוסף. סיימתם את ההתקנה? פשוט התחילו לכתוב.
אבל….. יתכן שאתם רוצים להשתמש בוורדפרס כמערכת לניהול תוכן של אתר שאינו בלוג, אולי אתר תדמיתי, אולי חנות, אולי בלוג אבל מהסוג שדומה יותר לעיתון מאשר לבלוג אישי. בשביל הצרכים האלו וורדפרס היא פיתרון מצוין אבל כמעט תמיד תדרשו לבצע התאמות בהגדרות של התוכנה בשביל שוורדפרס תוכל לשרת טוב יותר את הצרכים שלכם.
וורדפרס נראית מבחוץ כתוכנה קלה ומוגבלת, אבל היא מתוכננת להראות ככזו ולענות כברירת מחדל בממשק המשתמש בעיקר לצרכים הבסיסיים של רוב המשתמשים שלה, אבל למעשה זו מערכת מאוד מתוחכמת עם הרבה אפשרות שחבויות מיד מתחת לפני השטח.
המטרה של המדריך היא לחשוף את כל התכונות של וורדפרס ולהדריך בשימוש בהן. מאחר שכל גירסא שונה מקודמתה, יהיה לכל גירסא מדריך ספציפי משלה.
המדריך לגירסא 3.6.
המדריך לגירסא 3.5.
המדריך לגירסא 3.4.